Microsporum canis

Microsporum canis is a parasitisch af da Haut voakummanda Puiz (Dermatophyt). Ea is a voa oim bei Kotzn und Hundn haifiga Earega vo ana Dermatophytose und gheat zu de zoophiln Dermatophytn. Aa beim Mensch und bei ondan Saigeviechan ko ea a Eakronkung auslesn, womid'a  an Zoonoseearega is. De Infektion mid M. canis (Mikrosporie) is de haifigste „Urlaubsdermatophytose“, wei in sidlichn Ländan iwa 90 % vo de streunendn Viecha infiziat san, zum Tei ohne sejbst Kronkheitsozeichn zu zoang. Bei da eihheimischn Kotznpopulation san uma 20 % vo de Viecha, meist symptomlose, Träga.H.-J. Tietz und Renate Hämmerling: Die Bedeutung zoophiler Dermatophyten für den Menschen und anthropophiler Zoonosen für das Tier. In: Prakt. Tierarzt 88 (2007), S. 78–86.

Af Neahrbödn buidt da Puiz watteoatige und schoaf begrenzte Kolonien, de znächst cremeweiß, spada orange-gejbli gfeabt san. Im mikroskopischn Buid zoagt a septiate Hyphen und wenige glotte und keijnfeamige Mikrokonidien entlong vo da Hyphn. De zoihreichn spindlfeamign Makrokonidien san 10–25×35–110 µm grouß, hom 6 bis 18 Komman, knotnfeamige Endn und a dicke, raue Wond.

 Literatua 

 Ch. Noli und F. Scarampella: Praktische Dermatologie bei Hund und Katze. Schlütersche, Hannover 2004, ISBN 3-87706-726-3

 Beleg